*Spis č.: 27-A2-2021* **Správa mestskej zelene v Košiciach**

Rastislavova 79, 040 01 Košice

**Výzva na predloženie ponuky**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 02/2019 o verejnom obstarávaní.

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – riaditeľka

**Kontaktná osoba pre styk s uchádzačmi v predmete zákazky:**

Ing. Gabriel Markovič, PhD. – markovic@smsz.sk tel. č.: 0914 330 591

Ing. Ľudmila Luxová - sam. odb. ref. pre VO, e-mail: luxova@smsz.sk, tel. 055/7263 409

Ing. Marcela Kaduková – sam. odb. ref. pre VO, e-mail: kadukova@smsz.sk, tel. 055/7263 409

JUDr. Katarína Ondášová – vedúca PaPÚ, e- mail: ondasova@smsz.sk, tel.: 055/7263 410

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Internetová adresa:** [www.smsz.sk](http://www.smsz.sk)

**2. Názov predmetu zákazky:** CHODNÍK – SCHODY MESTSKÝ CINTORÍN – STAVEBNÉ ÚPRAVY

**3. Opis predmetu zákazky:**

**Lokalita**:

- Názov stavby: Chodník – schody Mestský cintorín – stavebné úpravy

- Katastrálne územie: Južné Mesto, MČ - Juh

- Parcela č.: 433/1

- Vlastník: Mesto Košice, Trieda SNP 48/A, Košice, 040 11, SR, IČO:691135, Pod: 1/1

Predmetom zákazky je schodisko tvoriace hlavnú nástupnú trasu na cintorín z Rastislavovej ulice, vedený od Veľkého kríža západným smerom do areálu cintorína medzi časťami VIII a IX zo severu a II a III z juhu. Chodník šírky 2,0 m lemovaný obrubníkmi /miestami vynechané/ v dĺžke 99 m prekonáva výškový rozdiel 17,46 m – začiatok od kríža vo výške 210,44 m n.m., koniec riešeného chodníka vo výške 227,90 m n.m., priemerné stúpanie 17,6%.Výškový rozdiel pomáhajú prekonať existujúce schody – spolu 61 schodov výšky 15 cm rozložených v počte 2-5 schodov do 14 schodísk.

Stavebné úpravy:

- spočívajú vo vybúraní (rozobratí) schodov, dlažby chodníka, múrikov a obrubníkov a celkovej opravy chodníka vrátane schodísk, dlažby, obrubníkov, pri zachovaní trasy, šírky 2,0 m a situovania existujúcich schodísk vrátane počtu schodov (61), výšky schodov (15cm) a nášľapnej šírky schodu 30 cm. Po okrajoch chodníka dôjde k úprave existujúceho terénu v šírke pásu cca 50 cm obojstranne – dosyp humusu, zatrávnenie.

Zemné práce budú zahŕňať:

- odstránenie /vybúranie/ vrchných aj podkladových prvkov konštrukcie existujúceho chodníka

- vybratie existujúcej pláne do hĺbky cca 40 cm od nivelety chodníka a 50 cm od nivelety schodov, vyčistenie stavebnej plochy

- úprava pláne s dosiahnutím potrebných parametrov

- zhutnený násyp podľa postupu s dovozom materiálu (štrkodrvy)

- zhutnenie pláne pod konštrukčnú skladbu chodníka a schodov

Búracie práce:

- vybúranie /rozobratie/ schodov – rezaný travertín, bloky 15x40 cm, dĺžky 1, resp. 2 m, plocha 33,7 m2, objem 5,06 m3

- vybúranie /rozobratie/ dlažby chodníka – betónová dlažba 40x40x8 cm, plocha 159,2 m2, objem 12,74 m3

- vybúranie /rozobratie/ múrikov schodísk - betónové tvárnice – plocha 6,1 m2, objem 1,92 m3

- vybúranie /rozobratie/ obrubníkov chodníka – betónové obrubníky – dĺžka 158 m, objem 4,9 m3

**Stavebné práce:**

**Chodník**

Podložie upraveného chodníka bude tvorené existujúcou zeminou. Navrhovaná konštrukcia upraveného chodníka – dlažba 40x40x6 cm, farba sivo-grafitová, skladba s presahom 20 cm v ose chodníka. Celková plocha dláždeného chodníka – 143,4 m2 .

Pokládka zámkovej dlažby sa realizuje od najnižšieho miesta – zo smeru od Veľkého kríža pokladanej plochy smerom k najvyššiemu + zasypanie špár medzi dlažbou kremičitým pieskom frakcie 0 - 2 mm. Chodník v priamej bude obrúbený chodníkovým obrubníkom 100x20x5, farba grafit. Chodníkový obrubník bude uložený do betónového lôžka.

**Schody**

V rámci stavebných úprav poškodeného chodníka sa zrekonštruujú existujúce schody. Ich poloha sa nemení, tak isto ostáva zachovaná výška schodu 15 cm a nášľapná šírka schodu 30 cm. Počet schodov 62, rozdelených do 14 častí, s počtom 3 – 5 schodov. Základný konštrukčný prvok pre zriadenie schodu – schodiskový panel, rozmer 100x40x15 cm, farba melír meď. Počet schodov 62, počet panelov – 124 ks. Panely sa budú skladať s presahom 10 cm, uloženie do suchej betónovej vrstvy hr. 10 cm. Schodisko bude obrúbené palisádovým obrubníkom 55x8x25, farba granit, uloženým s presahom cca 5 cm nad schodmi. Uloženie obrubníka do betónového lôžka s bočnou oporou. Celková dĺžka palisádových obrubníkov 40,7 m, počet 74 ks.

- Zhotoviteľ zabezpečuje vytýčenie inžinierskych sietí vrátane zriadenia staveniska.

- Zhotoviteľ je oprávnený vykonať obhliadku stavby za prítomnosti zodpovedného pracovníka SMZ.

**4. Predpokladaná hodnota zákazky: 47 096,96 € bez DPH**

**5. Množstvo alebo rozsah predmetu zákazky: Na celý predmet zákazky**

**6. Základné zmluvné podmienky:**

* Miesto plnenia predmetu zákazky: Verejný cintorín v Košiciach
* Termín plnenia: **Do 31.12.2021**
* Splatnosť faktúr: **Do 30 dní** od jej doručenia.
* Zmluvné podmienky – Zmluva o dielo (príloha č. 4 tejto Výzvy).
* Neoddeliteľnou súčasťou Zmluvy o dielo je výkaz výmer a cenová ponuka.
* Verejný obstarávateľ si vyhradzuje právo spresniť podmienky zmluvy s úspešným uchádzačom.
* Predmet zákazky bude financovaný z finančných prostriedkov pridelených nadriadeným orgánom verejného obstarávateľa na základe faktúry bez zálohovej platby. Fakturácia sa uskutoční po realizácii a prevzatí diela verejným obstarávateľom resp. po ukončení a prevzatí jednotlivých objektov.
* Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom.
* Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.
* Verejný obstarávateľ neposkytuje zálohy ani preddavky na plnenie zmluvy.

**7. Lehota na predloženie cenovej ponuky: Do 01.10.2021 do 10:00 hod.**

**8. Cena a spôsob určenia ceny:**

* + - * Cena za predmet zákazky musí zahŕňať všetky náklady v zmysle tejto výzvy na predloženie cenovej ponuky. **Cena diela je konečná, pričom v sebe zahŕňa všetky náklady zhotoviteľa so zhotovením uvedeného diela, ako aj náklady za odvoz a zneškodnenie odpadu. Objednávateľ môže podmienky odvozu a zneškodnenia odpadu zmeniť podľa potreby, a to napr. v prípade ak odpad – stavebnú sutinu je možné recyklovať a použiť na inom vhodnom mieste, ktoré určí objednávateľ.**
* Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.
* Cena za obstarávaný tovar súvisiaci s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
* Uchádzač predloží po preštudovaní projektu, prípadne po obhliadke terénu, návrh ceny, za ktorú zrealizuje požadované práce.
* Uchádzač predloží vyplnený výkaz výmer za nasledovných podmienok:
* Navrhovaná zmluvná cena musí obsahovať cenu za požadovaný predmet zákazky. Uchádzač vyplní **Prílohu č. 1 – Návrh na plnenie kritérií,** súčasne predloží aj Prílohu č. 3 - vyplnený výkaz výmer. **Uvedené dokumenty budú tvoriť neoddeliteľnú súčasť zmluvy.**
* Ak je uchádzač platcom dane z pridanej hodnoty, navrhovanú cenu uvedie v zložení:
* Navrhovaná cena bez DPH
* DPH v zmysle platných právnych predpisov
* Cena celkom vrátane DPH
* Ak uchádzač nie je platcom DPH, DPH nebude v ponuke uvádzať. Súčasne na túto skutočnosť v ponuke upozorní.
* Uchádzač predloží celkovú cenu za predmet zákazky v číselnom vyjadrení a slovnom vyjadrení.

**9. Predkladanie dokladov a ponuky:**

Ponuku je možné doručiť:

**Poštou, alebo osobne na adresu:**

Správa mestskej zelene v Košiciach, Rastislavova 79, 040 01 Košice - doručiť verejnému obstarávateľovi v stanovenej lehote v uzatvorenej obálke s uvedením **názvu zákazky, spisového čísla**: 27-A2-2021 – **NEOTVÁRAŤ**.

**E-mailom:**  na kadukova@smsz.sk s uvedením názvu zákazky, spisového čísla: 27-A2-2021

**-** Ponuku je potrebné vypracovať v súlade s výzvou na predloženie ponuky a  podmienkami účasti. - Ponuky sa predkladajú v slovenskom jazyku. Ponuky zaslané po termíne, v inom jazyku, alebo ak doklady nebudú predložené podľa požiadaviek verejného obstarávateľa, uchádzač nebude spĺňať podmienky účasti, nebude spĺňať požiadavky na predmet zákazky podľa oznámenia, takéto ponuky nebudú brané do úvahy a **nebudú vyhodnocované.**

**10. Kritéria na vyhodnotenie ponúk:**

Jediným kritériom na vyhodnotenie ponúk je **najnižšia cena v EUR s DPH za celý predmet zákazky**.

Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

Cena sa bude hodnotiť s DPH, ak je uchádzač platcom DPH. Ak uchádzač platcom DPH nie je, potom sa hodnotí cena celkom, teda bez DPH.

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

 V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste o vysvetlenie predložených dokladov. Vysvetlenie uchádzač doručí elektronicky na kontaktnú mailovú adresu uvedenú v bode č. 1.

 V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

 Uchádzačom, ktorí nesplnia požiadavky na predmet zákazky zašle verejný obstarávateľ elektronicky oznámenie o vylúčení.

**12. Výsledok cenovej ponuky: Zmluva o dielo**

S úspešným uchádzačom bude uzatvorená Zmluva o dielo s lehotou platnosti do konca roka 2021. Záväzný návrh Zmluvy o dielo tvorí príloha č. 4 tejto Výzvy.

 Verejný obstarávateľ určuje svoje obchodné podmienky predmetu zákazky v Zmluve o dielo, ktorá bude uzavretá s úspešným uchádzačom. **Verejný obstarávateľ si vyhradzuje právo spresniť podmienky Zmluvy o dielo s úspešným uchádzačom**. **Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v Prílohe č. 4 tejto Výzvy.

**13.** **Podmienky účasti:**

Neoddeliteľnou súčasťou cenovej ponuky je:

* **Podmienka: Uchádzač musí byť oprávnený vykonávať dané práce.**

Doklad: Kópiu oprávnenia na vykonávanie prác, ak uchádzač doklad nepredloží, verejný obstarávateľ môže overiť jeho oprávnenie v Registri právnických osôb, podnikateľov a orgánov verejnej moci, ak je zapísaný v danom registri; ak by vyhľadávanie v príslušnom registri nebolo možné, v takom prípade bude uchádzač požiadaný o doplnenie daného dokladu.

- **§ 32 ods. 1 písm. f)** ZVO t. j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 3 Výzvy).

- U uchádzača nesmie byť dôvod vylúčenia pre konflikt záujmov podľa § 40 ods. 6 pís. f) zákona.

**Ponuka musí obsahovať tieto dokumenty:**

**- Doklady podľa bodu 13. Podmienky účasti -** (Kópia oprávnenia, Čestné vyhlásenie-Príloha č.3)

- **Cenová ponuka** - Príloha č. 1

- **Vyplnený** Výkaz výmer – Príloha č. 2

**- Zmluva o dielo** (Príloha č. 4 tejto Výzvy), vyplnenú a podpísanú uchádzačom, jeho štatutárnym zástupcom resp. ním splnomocnenou osobou).

- Uchádzač doklad o konflikte záujmu nepredkladá. V prípade vylúčenia uchádzača dôkazné bremeno je na verejnom obstarávateľovi.

**14. Prijatie ponuky a uzavretie zmluvy:**

Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma. Úspešný uchádzač bezodkladne, **najneskôr však do 5 pracovných dní** odo dňa doručenia výzvy na podpis Zmluvy o dielo doručí **2x podpísanú Zmluvu o dielo** vrátane príloh na adresu verejného obstarávateľa uvedenú v bode 1 tejto výzvy.

 Zmluva o dielo uzavretá týmto postupom verejného obstarávania nadobudne platnosť dňom jej podpisu oboma zmluvnými stranami a účinnosť po jej zverejnení v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Verejný obstarávateľ si vyhradzuje právo neprijať ani jednu ponuku v prípade, že predložené ponuky nebudú výhodné pre verejného obstarávateľa.

Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy a najmä, aby včas zabezpečili registráciu do Registra partnerov verejného sektora (podľa zákon č. 315/2016 Z.z.), a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z. z.

 Uchádzač bude postupovať pri registrácií podľa toho zákona č. 315/2016 Z. z.

**15. Obhliadka:**

Uchádzačom sa odporúča vykonať ohliadku miesta realizácie prác, aby si sami overili a získali potrebné informácie, nevyhnutné na prípravu a spracovanie ponuky. Výdavky spojené s ohliadkou miesta realizácie prác idú na ťarchu uchádzača.

* Uchádzači, ktorí prejavia záujem o vykonanie ohliadky miesta realizácie prác dostanú informácie na telefónnom čísle: 055/7263 451 ,mob.: 0914 330 591, Kontaktná osoba: Ing. Gabriel Markovič PhD., e- mail: markovic@smsz.sk

**16. Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

- Verejný obstarávateľ zálohu neposkytuje.

- Prijatá cena zákazky je konečná a nemenná.

- Otázky k predmetu zákazky je potrebné doručiť verejnému obstarávateľovi najneskôr 24 hodín pred termínom na predkladanie ponúk e-mailom.

 Kontaktná osoba za verejného obstarávateľa: Ing. Gabriel Markovič PhD., e- mail: markovic@smsz.sk, mob.: 0914 330 591

**Verejný obstarávateľ môže zrušiť použitý postup zadávania zákazky.**

Verejný obstarávateľ môže zrušiť použitý postup zadávania zákazky z nasledovných dôvodov:

a) nebude predložená ani jedna ponuka,

b) ani jedna z predložených ponúk nebude zodpovedať určeným požiadavkám verejného obstarávateľa,

c) ak sa zmenili okolnosti, za ktorých sa vyhlásilo toto verejné obstarávanie,

d) jej zrušenie nariadil úrad,

e) verejný obstarávateľ **si vyhradzuje právo neprijať ani jednu ponuku** z predložených ponúk, ak nevyhovujú požiadavkám a najmä finančným predpokladom verejného obstarávateľa alebo sú neregulárne alebo inak neprijateľné.

Verejný obstarávateľ **môže** požiadať úspešného uchádzača o predloženie:

- Originálu alebo overenej kópie dokladu o oprávnení dodávať tovar, uskutočňovať stavebné práce, alebo poskytovať službu vo vzťahu aspoň k jednému predmetu zákazky, na ktorú predkladá uchádzač ponuku,prípadne  ďalších požadovaných dokladov podľa oznámenia, ak boli predložené iba skenované kópie. **Predkladá sa originál dokladu, alebo úradne overená kópia takéhoto originálu, ktorý nesmie byť starší ako 3 mesiace ku dňu podpísania Zmluvy o dielo.**

 Schválila: Ing. Marta Popríková

 riaditeľka

Prílohy: Príloha č. 1 – Cenová ponuka

 Príloha č. 2 – Výkaz výmer

 Príloha č. 3 – Čestné vyhlásenie

 Príloha č.4 – Návrh Zmluvy o dielo

 Príloha č. 5 – Projektová dokumentácia